Joey Graceffa (2014)
**Joey Michael Graceffa** (sündinud 16. mail 1991) on USA näitleja, kirjutaja, produtsent, laulja ja juutuuber. 

Tema kahel YouTube'i kanalil JoeyGraceffa ja Joey Graceffa on kokku üle 800 miljoni vaatamise ning esimesel üle 6 miljoni ja teisel üle miljoni tellija. Ta osales 2013. aastal võistlejana saates "The Amazing Race 22".

Lapsepõlv
---------

Graceffa sündis Marlborough's Massachusettsi osariigis Debbie O'Connori ja Joe Graceffa järeltulijana. Tal on õde Nicole ja poolvend Jett. 2009. aastal lõpetas ta Marlborough' keskkooli. Graceffa õppis Fitchburgi osariigi kolledžis filmi, aga lahkus pärast ühte aastat.

Karjäär
-------

### 2009–13: YouTube'i edu ja "The Amazing Race"

16-aastaselt hakkas Graceffa videoid üles laadima kanalis WinterSpringPro koos oma keskkooliaegse klassikaaslase ja sõbra Brittany Joyaliga. 2009. aastal hakkas ta postitama videoid juba enda kanalis JoeyGraceffa. 2013. aastal ühines ta StyleHauli YouTube'i võrguga. Graceffa postitab igapäevaseid videoblogisid (vloge). Juuli 2015 seisuga on tema peamisel kanalil üle 5 miljoni tellija ja rohkem kui 500 miljonit vaatamist. Teisel kanalil Joey Graceffa, mis põhineb mänguvideotel, on rohkem kui miljon tellijat ja 100 miljonit vaatamist. Kokku teeb see mõlema kanali peale kokku 600 miljonit vaatamist. Graceffal on ka rohkem kui kaks miljonit Twitteri jälgijat.

2013. aastal osalesid Graceffa ja juutuuberist sõber Meghan Camanera saates "The Amazing Race 22". Nad jõudsid kümnenda n-ö jalani, enne kui nad pidid saatest lahkuma. Graceffa ütles ajakirjanikule: "Seal oli palju halbu aegu, aga üldiselt oli see hea. See oli suurepärane kogemus ja mulle meeldiks seda uuesti teha." Graceffa ja Camanera osalesid koos uuesti saates "The Amazing Race: All-Stars" kaks aastat hiljem.

### 2014–praegu: filmid, laul ja raamatu avaldamine

2013. aasta lõpus ja 2014. aasta alguses oli Graceffal peaosa enda veebisarjas "Storytellers". Aastal 2014 oli Graceffa peaosas enda lühifilmis "Eon". Samal aastal mängis Graceffa ka filmis "Ethereal" koos Joey Pollariga. 2012. ja 2014. aasta vältel mängis Graceffa paljudes BlackBoxTV lühifilmides. Ta võttis osa ka Fine Brothersi veebiseriaalist "MyMusic" (2013. ja 2014. aastal). Graceffa nomineeriti 2014 Teen Choice Awardsil kahe autasu vääriliseks. Ta võitis 2014. aasta Streamy auhindade jagamisel auhinna "Best Male Actor in a Dramatic Web Series" (parim meesnäitleja dramaatilises veebisarjas) Hunter Crowley tegelaskuju eest sarjas "Storytellers". Common Sense Media nimetas Graceffa üheks kümnest YouTube'i isiksuseks, keda lapsed armastavad ("10 YouTube Stars Your Kids Love").

2015. aasta märtsis osales Graceffa CONtv televisiooni tõsielusarja "Fight of the Living Dead" osas, mille tegi juutuuber Justine Ezarik.

2015. aasta 16. mail avaldas Graceffa laulu ja muusikavideo "Don't Wait", mida jagati suurel määral Twitteris ja teistel sotsiaalmeediaplatvormidel. See sai üldiselt positiivset tagasisidet. Video on ulmeline lugu, milles osalevad paharetid, nõid ja prints – Graceffa armastus. Video lõpeb printsiks riietatud Graceffa ja kaasosatäitja Daniel Christopher Preda suudlusega, Danielist sai hiljem tema poiss-sõber. 2015. aasta augusti seisuga oli video kogunud rohkem kui 10 miljonit vaatamist. Graceffa kinnitas oma YouTube'i kanalil 18. mail 2015, et ta on gei. Graceffa teatas, et põhjus, miks ta nii kaua internetis väljatulemisega ootas, oli järgmine: "Mul oli palju kõhklusi, sest kohas, kus ma üles kasvasin, ei olnud geisuhted aktsepteeritavad; sellele vaadati halvasti." Ta tundis end pärast kapist väljatulekut vabamana: "Ma tunnen, et olen kindlasti avatum ja vabam sellisena, nagu ma olen praegu, ja ma arvan, et see on inspireerinud ka paljusid teisi inimesi oma lähedastele kapist välja tulema."

19. mail 2015 ilmusid Simon & Schusteri avaldatud Graceffa memuaarid "In Real Life: My Journey to a Pixelated World". Raamatus arutleb ta koolikiusamise ja üksilduse üle. Ta kirjutab muude teemade seas ka ema alkoholismist ja venna autismist ning kirjeldab enda aktsepteerimise teekonda.

Filmograafia
------------

### Film

| Aasta | Film | Roll | Märkmed |
| --- | --- | --- | --- |
| 2014 |
| *Eon* | Vagabund (Drifter) | Lühifilm, oli ise ka produtsent |
| *Ethereal* | Zane | Lühifilm, oli ise ka tegevprodutsent |
| *Haunting Ian* | Ian | Lühiflm, oli ka stsenarist ja tegevprodutsent |
| 2015 | *Bob Thunder: Internet Assassin* | ta ise | Kirjutamise ajal veel produtseerimisel. |
| *Absolute Peril* | Jake | Kirjutamise ajal filmimisel |

### Televisioon

| Aasta | Seriaal | Roll | Märkmed |
| --- | --- | --- | --- |
| 2013–
14 | *The Amazing Race* | ta ise | 22. hooaeg (10 osa) ja 24. hooaeg (3 osa) |
| 2015 | *Huge on the Tube* | osa "Joey Graceffa" |
| *Influencer Journeys* |  |

### Veeb

| Aasta | Film | Roll | Märkmed |
| --- | --- | --- | --- |
| 2012–praeguseni | *BlackBoxTV* | Hotelli töötaja nr 2 | osa "Silverwood: The Perfect Night" |
| Adrian White | osa "Zombie" |
| osa "Lapsehoidja" |
| Aaron | osa "The Fourth Door" |
| 2013–
14 | *MyMusic* | Vampiiri Temp | korduv roll, 6 osa |
| 2013–praeguseni | *Storytellers* | Hunter Crowley | peaosa, 6 osa
Ka tegevprodutsent, kirjutaja ja kaaslooja
Streamy auhind: parim näitleja draamas
Nomineeritud: Streamy auhind: parim draama |
| 2015 | *Fight of the Living Dead* | ta ise | osa "Pilot" |

Diskograafia
------------

### Pikendatud esituselolek

* *Panem's Parim* (2012)

### Singlid

| Aasta | Laul | Album | Ref. |
| --- | --- | --- | --- |
| 2012 | "We Are Never Ever Getting Back Together"
(soolo või duett Luke Conardiga) |  |  |
| 2013 | "Kiss You"
(soolo või duett Luke Conradiga) |  |
| "Anna Sun" |  |
| "Story of My Life"
(Luke Conardiga) |  |
| 2014 | "Collar Full" |  |
| "Silver Lining" |  |
| 2015 | "Don't Wait" |  |
| 2018 | "Kingdom" |

Tunnustus
---------

| Aasta | Nomineeritud | Auhind |  |
| --- | --- | --- | --- |
| 2014 | Teen Choice Awards | Parim meesveebistaar |  |
| Teen Choice Awards | Mängur |  |
| Streamy auhinnad | Parim meesnäitleja dramaatilises veebisarjas –
*Storytellers* |
| Streamy auhinnad | Parim draamasari – *Storytellers* |
| 2015 | Teen Choice Awards | Parim meesveebistaar |
| 2015 | Streamy auhinnad | Parim elustiilisari |

Viited
------

1. ↑  "Famous Birthdays Today, May 16: Megan Fox, Joey Graceffa, Janet Jackson, Pierce Brosnan, Kelly Hyland, Tori Spelling".
2. 1 2  "Marlborough teens are a hit on YouTube".
3. 1 2  Graceffa, Joey.
4. ↑  "Marlborough High School Class of 2009".
5. ↑  "YouTube Star Joey Graceffa Joins StyleHaul".
6. ↑  "YouTube personality Joey Graceffa to compete in ‘The Amazing Race’".
7. ↑  CBS.
8. ↑  "'Amazing Race': Joey and Meghan on Their Elimination".
9. ↑  "Amazing Race 24: All-Stars Cast".
10. ↑  Wilken, Selina.
11. ↑  Varrati, Michael.
12. ↑  Patel, Sahil.
13. ↑  Nordyke, Kimberly.
14. ↑  "Winners Announced for the 4th Annual Streamy Awards".
15. ↑  Knorr, Caroline. "10 YouTube Stars Your Kids Love".
16. ↑  Vejoda, Jim.
17. ↑  Beard, Lanford. "iJustine Previews Zombie Reality Competition Fight of the Living Dead".
18. ↑  Pittman, Taylor.
19. ↑  DeSimone, Evan.
20. ↑  Graceffa, Joey.
21. ↑  Nelson, Jeff.
22. ↑  "Authors: Joey Graceffa".
23. ↑  Laurence, Emily.
24. ↑  "iTunes – Music – We Are Never Ever Getting Back Together – Single by Luke Conard & Joey Graceffa". *iTunes*.
25. ↑  "iTunes – Music – Kiss You – Single by Luke Conard & Joey Graceffa". *iTunes*.
26. ↑  "iTunes – Music – Anna Sun – Single by Joey Graceffa". *iTunes*.
27. ↑  "iTunes – Music – Story of My Life – Single by Joey Graceffa & Luke Conard". *iTunes*.
28. ↑  "iTunes – Music – Collar Full – Single by Joey Graceffa". *iTunes*.
29. ↑  "iTunes – Music – Silver Lining – Single by Joey Graceffa". *iTunes*.
30. ↑  "iTunes – Music – Don't Wait – Single by Joey Graceffa". *iTunes*.

Kirjandus
---------

* Graceffa JM (2015), *In Real Life: My Journey to a Pixelated World.* New York: Atria/Keywords Press. ISBN 978-1476794303

Ta on kirjutanud ka kaks raamatut: "In Real life" ja "Children of Eden".

Välislingid
-----------

* Official website
* Joey Graceffa at the Internet Movie Database